**תהלים כט-לג: עיון במזמור כט בתהלים**

**דף למנחה**

מזמור כט בתהלים מושר בשבתות - בקבלת שבת בערב, ובעת החזרת ספר התורה לארון הקודש, בבוקר.

הגמרא במסכת שבת (דף קיט) מספרת על רב חנינא שהיה מתלבש בימי שישי לקראת שבת וקורא לאחרים, 'בא נצא לקראת שבת המלכה'. מנהג זה התפתח אצל מקובלי צפת והפך לתפילת 'קבלת שבת' לפני ערבית, המורכבת משישה פרקי תהלים, כמספר ששת ימי המעשה (פרקים צה-צט) והפרק השביעי (מזמור כט), המושר בעמידה בניגוד לקודמים לו.

מקובלי צפת היו מקבלים את השבת באמירת פרק זה, לפני לכה דודי.

בלימוד זה ננסה להבין את ייחודו של המזמור, שדווקא הוא שקול לשבת שבשבוע, ואת הנרמז לנו בין שורותיו.

**מקור 1 – תהלים כט**

נתמקד בסוגי ה'קול' השונים –

הקול על המים – בריאה (ורוח אלוהים מרחפת על פני המים) אשר בהמשך הוא מרעים. הקול ב'כוח', הקול ב'הדר'.

הקול כיכול 'לשבור ארזים' – הקול שובר את העץ החזק והגדול (ראו משל יותם – שופטים פרק ט').

הקול כ'חוצב להבות אש' (מזכיר את חציבת לוחות הברית שהיו אש לבנה על אש שחורה – ראו דברי דברי ר' חייא בזהר לפרשת יתרו).

הקול כיכול להחיל (להרעיד) מדבר, אשר בפועל הרעיד את מדבר קדש – בדיוק כמו רעידותיה של היולדת (ראו פירוש המלבי"ם לפסוק זה).

הקול כ'מחולל איילות' (מפחיד איילים, חזקים) ו'חושף יערות' (היערות הנחשפים כמשל לאויבי ה' המשוללים מכבודם – ראו פירוש מצודת דוד לפסוק זה).

כל סוגי הקול הללו מהווים ארכיטיפים חזקים השווים לכוחות הבריאה והמופנים כנגד אויבי ה'.

**מקור 2 - מלכים א, פרק יט**

הפסוקים מספר מלכים א עוסקים באליהו הנביא, מר הנפש, שברח למדבר מפני אחאב מלך ישראל ואיזבל המלכה, ובדיאלוג בינו לבין אלוהיו. הוא מבין שלא הבין עד הסוף את שליחותו כנביא. במקום לקנא, הוא היה צריך לדבר אל העם ולשכנע ועקב קנאותו הוא נרדף עד למדבר, ועדיין אינו מבין זאת. אליהו ישן במערה, אלוקים מעיר אותו בשאלה "מה לך פה?", ומצווה עליו לצאת לפתח המערה, ולצפות בחזיון המתואר בפסוקים.

**מקור 3 – שמואל א, א + מקור 4 – ברכות דף לא**

להעמקת משמעות הקול בקשר שבין אלוקים לאדם, נעבור לצד השני של הדיאלוג - בין האדם לאלוקיו. איך אדם רוחני מורם מעם טועה ותופס את התפילה בלא קול כ'שכרות'? נעקוב אחר ביקורת התלמוד על תפיסה זו.

**מקור 5 – ירמיהו לא + מקור 6 – סיפור חסידי**

נשווה בין תפילה מתוך בכי לתפילה בקול, בין הרצון לריכוז ושקט בתפילה, לעומת הרצון לעורר את הציבור, את המתפלל ואולי אפילו את האלוקים.

**מקור 7 – דממה דקה / אהוד בנאי**

השיר מדבר על הצורך בשקט בימינו. כולם מתנהלים בווליום גבוה ויש צורך אנושי ב'אי של שקט', שבו אדם יכול להתייחד עם בוראו או עם עצמו לפי השקפתו.

**מקור 8 – מתוך "תוכו רצוף אהבה" / ישי ריבו**

סיכום: המילים 'לך דומיה תהילה' המצוטטות בסוף הפזמון ניתן להבין כתגובה לכך שלעתים, מרוב דברים ודיבור, מגיעים למצב שרק הדומייה יכולה לתאר נכונה את יפעת התארים כולם, ואת קשת הרגשות.